钦定古今图书集成/明伦汇编/官常典/第077卷 > 晋王伏罗
## 钦定古今图书集成/明伦汇编/官常典/第077卷 > 晋王伏罗

按《魏书太武五王传》：“太武皇帝十一男，贺皇后生景
穆皇帝。越椒房生晋王伏罗，舒椒房生东平王翰，弗
椒房生临淮王谭，伏椒房生楚王建闾。石昭仪生南
安王余。其小儿、猫儿、虎头、龙头、阙母氏皆早薨，无传。”

按《本传》，“晋王伏罗真君三年封，加车骑大将军后。”

督高平、凉州诸军讨吐谷浑慕利延，军至乐都，谓诸
将曰：“若从正道，恐军声先振，必当远遁。若潜军出其
非意，此邓艾擒蜀计也。”诸将难之，伏罗曰：“夫将军制
胜万里，择利专之可也。”遂间道行，至大母桥，慕利延
众惊，奔白兰。慕利延子拾寅走阿曲，斩首五千馀级，
降其一万馀落。八年，梦无子，国除。